[image: image1.png]ROMANIA




Parlamentul  României

Camera  Deputaţilor

                                   Bucureşti, 10.05.2001 








                         Nr.162/XVIII/3

AVIZ

la proiectul de Lege privind organizarea 

şi funcţionarea Poliţiei Române



Cu adresa nr.263 din 7 mai 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea în procedură de urgenţă, a proiectului de Lege privind organizarea şi funcţionarea Poliţiei Române.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege menţionat mai sus, în şedinţa din data de 09.05.2001, şi au hotărât cu majoritate de voturi avizarea favorabilă a proiectului de lege, cu un amendament admis la pct.18 de la art.26 alin.(1), prevăzut în anexă.



Prin obiectul său de reglementare şi conţinutul său, proiectul de lege face parte din categoria legilor organice.

                    p.PREŞEDINTE,                                            SECRETAR,

                      Ioan Bivolaru                                               Aurelia Vasile

Expert,

Daniel Bădina

                                                                                                                                                                         Anexa 1
A M E N D A M E N T E    A D M I S E
la proiectul de Lege privind organizarea şi funcţionarea Poliţiei Române

Nr.

crt.
Text proiect de lege propus de Guvern 


Amendamente admise

(Autorul)


Motivaţie

0
1
2
3

1.
Art.26 - (1) pct.18 - supraveghează şi controlează circulaţia pe drumurile publice, în afara cazurilor exceptate prin lege, şi colaborează cu alte autorităţi publice şi instituţii şi pentru îmbunătăţirea organizării şi sistematizării circulaţiei, asigurării stării tehnice a autovehiculelor, perfecţionarea pregătirii conducătorilor auto şi luarea unor măsuri de educaţie rutieră a participanţilor la trafic.


Art.26 - (1) pct.18 - supraveghează şi controlează circulaţia pe drumurile publice, în afara cazurilor exceptate prin lege, şi colaborează cu alte autorităţi publice şi instituţii pentru controlul legalităţii transporturilor precum şi pentru îmbunătăţirea organizării şi sistematizării circulaţiei, asigurării stării tehnice a autovehiculelor, perfecţionarea pregătirii conducătorilor auto şi luarea unor măsuri de educaţie rutieră a participanţilor la trafic.

Comisia pentru industrii şi servicii


Trebuie precizată necesitatea colaborării organelor de poliţie cu alte instituţii abilitate, în ce priveşte controlul legalităţii transporturilor rutiere.

Aceasta, deoarece în întreaga legislaţie acest control nu poate fi executat decât în echipe mixte din care nu poate lipsi organul de poliţie.

                                           p.PREŞEDINTE,                                            SECRETAR,

                                             Ioan Bivolaru                                                Aurelia Vasile

